
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2565 

11 Οκτωβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ' αριθμ. ΔΕΣΒ1036234ΕΞ2013/ 
26.2.2013 (ΦΕΚ Β' 532/6.3.2013) απόφασης του Γε¬ 
νικού Γραμματέα Δημοσίων Εσόδων αναφορικά 
με τα κριτήρια αξιολόγησης και τη διαδικασία 
ελέγχου επίτευξης των στόχων των Προϊσταμέ¬ 
νων του άρθρου 55 του ν. 4002/2011, όπως ισχύ¬ 
ει, καθώς και των Ελεγκτών Βεβαίωσης και Ανα¬ 
γκαστικής Είσπραξης των Εσόδων του Κράτους 


του άρθρου 4 του ν. 3943/2011, όπως ισχύει. 1 

Διενέργεια ανοικτού διαγωνισμού για την παροχή 
υπηρεσιών φύλαξης του κτιρίου του Υπουργείου 
Οικονομικών επί της οδού Κ. Σερβίας 8. 2 


Νέα προθεσμία υποβολής αιτήσεων για τη χορήγη¬ 
ση στεγαστικής συνδρομής για επισκευή κτισμά- 
των που επλήγησαν από την πυρκαγιά της 1ης 
Αυγούστου 2009 σε περιοχές του Τ.Δ. Ισθμιων 
του Δήμου Λουτρακιού του Ν. Κορινθίας και από 
την πυρκαγιά στις 22 Αυγούστου 2010 σε περιο¬ 


χές του Δήμου Καρύστου του Ν. Εύβοιας. 3 

Καθορισμός τοπικής αρμοδιότητας και έδρας των Πε¬ 
ριφερειακών Γραφείων Ασύλου Αττικής, Ν/Εβρου, 

Β. Έβρου και Λέσβου. 4 

Ίδρυση αυτοτελών κλιμακίων ασύλου. 5 

Έναρξη λειτουργίας του Περιφερειακού Γ ραφείου 

Ασύλου Λέσβου. 6 

Συγχώνευση Φορέων Διαχείρισης Στερεών Αποβλή¬ 
των στον Περιφερειακό Σύνδεσμο Φορέων Δια¬ 
χείρισης Στερεών Αποβλήτων (ΦΟΔΣΑ) Περιφέ¬ 
ρειας Πελοποννήσου. 7 


ΑΠΟΦΑΣΕΙ Σ 

Αριθμ. ΔΕΣΒ1152185ΕΞ2013 (1) 

Τροποποίηση της υπ’ αριθμ. ΔΕΣΒ1036234ΕΞ2013/26.2.2013 
(ΦΕΚ Β' 532/6.3.2013) απόφασης του Γ ενικού Γ ραμ¬ 
ματέα Δημοσίων Εσόδων αναφορικά με τα κριτήρια 
αξιολόγησης και τη διαδικασία ελέγχου επίτευξης 
των στόχων των Προϊσταμένων του άρθρου 55 του 
ν. 4002/2011, όπως ισχύει, καθώς και των Ελεγκτών 
Βεβαίωσης και Αναγκαστικής Είσπραξης των Εσό¬ 
δων του Κράτους του άρθρου 4 του ν. 3943/2011, 
όπως ισχύει. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις των παραγράφων 21 και 23 του άρ¬ 
θρου 4 του ν. 3943/2011 «Καταπολέμηση της φοροδιαφυ¬ 
γής, στελέχωση των ελεγκτικών μηχανισμών και άλλες 
διατάξεις αρμοδιότητας 

β) Τις διατάξεις του άρθρου 55 του ν. 4002/2011 «Τρο¬ 
ποποίηση της συνταξιοδοτικής νομοθεσίας του Δημο¬ 
σίου - Ρυθμίσεις για την ανάπτυξη και δημοσιονομική 
εξυγίανση - θέματα αρμοδιότητας Υπουργείου Οικο¬ 
νομικών, Πολιτισμού και Τουρισμού και Εργασίας και 
Κοινωνικής Ασφάλισης», όπως ισχύει. 

γ) Τις διατάξεις της υποπαραγράφου Ε.2 της παρα¬ 
γράφου Ε του άρθρου πρώτου του ν. 4093/2012 «Έγκριση 
Μεσοπρόθεσμου Πλαισίου Δημοσιονομικής Στρατηγι¬ 
κής 2013-2016 - Επείγοντα Μέτρα Εφαρμογής του ν. 
4046/2012 και του Μεσοπρόθεσμου Πλαισίου Δημοσιο¬ 
νομικής Στρατηγικής 2013-2016» (ΦΕΚ 222/τ.Α'/12-11 -2012) 
όπως ισχύουν. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δ) Την υπ’ αριθμ. Δ6Α1015213ΕΞ 2013 (ΦΕΚ 130Β'/28.1.2013) 
απόφαση του Υπουργού Οικονομικών και του Υφυπουρ¬ 
γού Οικονομικών για την μεταβίβαση αρμοδιοτήτων στο 
Γενικό Γραμματέα της Γενικής Γραμματείας Δημοσίων 
Εσόδων του Υπουργείου Οικονομικών. 

ε) Τις διατάξεις των Π.Δ. 284/88 (ΦΕΚ 128/88 και 165/88) 
και 551/88 (ΦΕΚ 259/88), όπως αυτές ισχύουν. 

στ) Τις διατάξεις του Π.Δ. 16/89 «Κανονισμό λειτουρ¬ 
γίας Δημοσίων Οικονομικών Υπηρεσιών (Δ.Ο.Υ.) και Το¬ 
πικών Γ ραφείων και καθήκοντα υπαλλήλων αυτών (ΦΕΚ 
6/Τ.Α78-1-1989). 

ζ) Τις διατάξεις του Π.Δ. 185 (ΦΕΚ 213/7-10-2009) «περί 
ανασύστασης του Υπουργείου Οικονομικών». 

η) Τ ις διατάξεις του άρθρου 34 του Ν. 4141/2013 (ΦΕΚ 
81/5.4.2013) αναφορικά με το Κέντρο Ελέγχου Φορο- 
λογουμένων Μεγάλου Πλούτου (Κ.Ε.ΦΟ.ΜΕ.Π.), Κέντρο 
Ελέγχου Μεγάλων Επιχειρήσεων (Κ.Ε.ΜΕ.ΕΠ.) τα Διαπε- 
ριφερειακά Ελεγκτικά Κέντρα Αθηνών και Θεσσαλονίκης 
και άλλα θέματα. 

0) Την υπ’ αριθμ. Δ6Α1161279 ΕΞ 2011 (ΦΕΚ 2860/Β/19- 
12-2011) «Σύσταση Γραφείων στη Διεύθυνση Πολιτικής 
Εισπράξεων, καθορισμός και εξειδίκευση των αρμοδι¬ 
οτήτων των Υπηρεσιών της Γ ενικής Διεύθυνσης Φορο¬ 
λογικών Ελέγχων και Είσπραξης Δημοσίων Εσόδων». 

ι) Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

1. Το πρώτο εδάφιο της παραγράφου Δ3 της υπ’ αριθ. 
ΔΕΣΒ1036234ΕΞ2013/26.2.2013 (ΦΕΚ Β 532 6.3.2013) αντι¬ 
καθίσταται ως εξής: 

«Ακολούθως μετά τη λήξη του χρονικού διαστήματος 
που ορίζουν οι εκάστοτε ισχύουσες διατάξεις και μέχρι 
το τέλος του μεθεπόμενου μήνα». 

2. Στο τέλος της παραγράφου Δ3 της ως άνω από¬ 
φασης προστίθεται νέο εδάφιο ως εξής: 

Η μη αποστολή των ατομικών εντύπων αξιολόγησης, 
σύμφωνα με τα ανωτέρω, έχει ως συνέπεια την απαλ¬ 
λαγή από τις θέσεις ευθύνης». 

Η παρούσα απόφαση να δημοσιευθεί στην Εφημερίδα 
Κυβερνήσεως. 

Αθήνα, 4 Οκτωβρίου 2013 

Ο Γ ενικός Γ ραμματέας 
ΘΕΟΧΑΡΗΣ ©ΕΟΧΑΡΗΣ 

-♦- 

Αριθμ. 369 (2) 

Διενέργεια ανοικτού διαγωνισμού για την παροχή υπη¬ 
ρεσιών φύλαξης του κτιρίου του Υπουργείου Οικο¬ 
νομικών επί της οδού Κ. Σερβίας 8. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις, όπως αυτές ισχύουν: 

1.1. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα», που κυρώθηκε 
με το άρθρο πρώτο του Π.Δ 63/05 (ΦΕΚ 98/Α705). 

1.2. Του άρθρου 239 του Ν. 4072/12 (ΦΕΚ 86/Α72012) 
«Κεντρική σύναψη και εκτέλεση συμβάσεων υπηρεσιών 
από τη Γ.Γ. Εμπορίου. 

1.3. Του Π.Δ. 397/88 (Φ.Ε.Κ. 185/Α788) Περί Οργανισμού 
του Υπουργείου Εμπορίου». 


1.4. Του Π.Δ.195/95 (Φ.Ε.Κ. 102/Α795) Περί Οργανισμού 
της Γ ενικής Διεύθυνσης Κρατικών Προμηθειών». 

1.5. Του Π.Δ. 59/96 (Φ.Ε.Κ. 51/Α796) « Σύσταση Γενικής 
Γ ραμματείας Εμπορίου στο Υπουργείο Ανάπτυξης και 
καθορισμός αρμοδιοτήτων της». 

1.6. Του Π.Δ 27/96 (ΦΕΚ 51/Α796) «Συγχώνευση των 
Υπουργείων Τουρισμού, Βιομηχανίας, Ενέργειας, Τεχνο¬ 
λογίας και Εμπορίου στο Υπουργείο Ανάπτυξης». 

1.7. Του Π.Δ. 60/07 (Φ.Ε.Κ. 64/Α707) «Προσαρμογή της 
Ελληνικής Νομοθεσίας στις διατάξεις της Οδηγίας 
2004/18/ΕΚ περί συντονισμού των διαδικασιών σύνα¬ 
ψης των δημοσίων συμβάσεων έργων, προμηθειών και 
υπηρεσιών» όπως τροποποιήθηκε με την οδηγία 2005/51/ 
ΕΚ της Επιτροπής και την Οδηγία 2005/75/ΕΚ του Ευ¬ 
ρωπαϊκού Κοινοβουλίου και του Συμβουλίου της 16ης 
Νοεμβρίου 2005. 

1.8. Του Π.Δ. 118/07 (ΦΕΚ.150/Α/10-07-07) «Κανονισμός 
Προμηθειών του Δημοσίου» κατά το μέρος που δεν 
αντίκειται στις διατάξεις του Π.Δ 60/07. 

1.9. Του Π.Δ 185/09 (ΦΕΚ 213/Α709) Ανασύσταση του 
Υπουργείου Οικονομικών, συγχώνευση του Υπουργείου 
Οικονομίας και Οικονομικών με τα Υπουργεία Ανάπτυξης 
και Εμπορικής Ναυτιλίας, Αιγαίου και Νησιωτικής Πολι¬ 
τικής και μετονομασία του σε «Υπουργείο Οικονομίας, 
Ανταγωνιστικότητας και Ναυτιλίας». 

1.10. Του Π.Δ 189/09(ΦΕΚ 221/Α709) «Καθορισμός και 
ανακατανομή αρμοδιοτήτων των Υπουργείων» και των 
Π.Δ 28/10 (ΦΕΚ 64/Α710) και 50/10 (ΦΕΚ 89/Α710) «Ανα¬ 
κατανομή αρμοδιοτήτων των Υπουργείων και τροπο¬ 
ποιήσεις του Π.Δ 189/09». 

1.11. Του Π.Δ 65/11 (ΦΕΚ 147/Α711) «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής 
Διακυβέρνησης στα Υπουργεία α) Εσωτερικών και β) 
Διοικητικής Μεταρύθμισης και Ηλεκτρονικής Διακυ¬ 
βέρνησης, συγχώνευση των Υπουργείων Οικονομίας, 
Ανταγωνιστικότητας και Ναυτιλίας και θαλασσίων Υπο¬ 
θέσεων, Νήσων και Αλιείας στο Υπουργείο Ανάπτυξης, 
Ανταγωνιστικότητας και Ναυτιλίας και μεταφορά στον 
Πρωθυπουργό των Γ ενικών Γ ραμματειών Ενημέρωσης 
και Επικοινωνίας και στο Υπουργείο Παιδείας, δια Βίου 
Μάθησης και Θρησκευμάτων της Γ ενικής Γ ραμματείας 
Νέας Γενιάς». 

1.12. Του Π.Δ 85/12 (ΦΕΚ 141/Α712) περί «Ιδρυσης και 
μετονομασίας Υπουργείων, μεταφορά και κατάργηση 
υπηρεσιών.». 

1.13. Του Π.Δ 118/2013 (ΦΕΚ 152/Α725-06-2013) περί 
«Τροποποίησης του Π.Δ 85/12 - Ίδρυσης Υπουργείου 
Υποδομών, Μεταφορών και Δικτύων και Υπουργείου 
Πολιτισμού και Αθλητισμού και μετονομασία των Υπουρ¬ 
γείων Ανάπτυξης, Ανταγωνιστικότητας, Υποδομών, Με¬ 
ταφορών και Δικτύων και Παιδείας και Θρησκευμάτων, 
Πολιτισμού και Αθλητισμού σε Υπουργείο Ανάπτυξης 
και Ανταγωνιστικότητας και σε υπουργείο Παιδείας και 
θρησκευμάτων αντιστοίχως». 

1.14. Του Π.Δ 119/2013 (ΦΕΚ 153/Α725-06-13) περί «Διο¬ 
ρισμού Αντιπροέδρου της Κυβέρνησης, Υπουργών, Ανα¬ 
πληρωτών Υπουργών & Υφυπουργών». 

1.15. Την αρ. 27858/ΔΙΟΕ/546/26-Θ6-13 (ΦΕΚ 1653/Β7 
4.7.13) απόφαση του Πρωθυπουργού και του Υπουργού 
Ανάπτυξης και Ανταγωνιστικότητας περί «Ανάθεσης 
αρμοδιοτήτων στον Υφυπουργό Ανάπτυξης και Αντα¬ 
γωνιστικότητας Αθανάσιο Σκορδά». 

1.16. Το αρ. 987/16-11-12 έγγραφό μας προς όλα τα 
Υπουργεία, Διευθύνσεις Προμηθειών και Οικονομικών 
«Σχετικά με συμβάσεις παροχής Υπηρεσιών». 

1.17. Το αρ. Δ5Β 1065822 ΕΞ201 έγγραφο του Υπουρ¬ 
γείου Οικονομικών σχετικά με «Φύλαξη του κτιρίου του 
Υπ. Οικονομικών επί της οδού Κ. Σερβίας 8». 

1.18. Το γεγονός ότι, από τις διατάξεις της απόφα¬ 
σης αυτής προκαλείται δαπάνη σε βάρος του Κρατι¬ 
κού Προϋπολογισμού, το ύψος της οποίας καθορίζεται 
κατωτέρω, σύμφωνα με το άρθρο 239 του Ν. 4072/12, 
αποφασίζουμε: 

Τη διενέργεια ανοικτού διαγωνισμού, με κριτήριο κα- 
τακύρωσης την χαμηλότερη τιμή, από το Υπουργείο 
Ανάπτυξης & Ανταγωνιστικότητας (Δ/νση Ιατρικού Εξο¬ 
πλισμού, Επιστημονικών Οργάνων και Παροχής Υπηρε¬ 
σιών) για την παροχή υπηρεσιών φύλαξης του κτιρίου 
του Υπουργείου Οικονομικών, που βρίσκεται επί της 
οδού Κ. Σερβίας 8, με ετήσιο προϋπολογισμό δαπάνης 
114.000,00 € και 97.592,00 € σε βάρος των πιστώσεων 
του ΚΑΕ 0873 «Αμοιβές νομικών προσώπων» του ειδικού 
φορέα 23-110 του προϋπολογισμού εξόδων του Υπουρ¬ 
γείου Οικονομικών, για τα έτη 2014 και 2015 αντίστοιχα. 

Η σύμβαση θα ισχύει για δύο (2) έτη από την υπο¬ 
γραφή της. 

Η εκτέλεση της σύμβασης (παρακολούθηση έργου, 
συγκρότηση Επιτροπών παρακολούθησης του έργου, 
πληρωμές, επιβολή κυρώσεων, ποινικών ρητρών κ.λπ.) 
θα γίνεται από τον φορέα προγραμματισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 2013 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΙΩΑΝΝΗΣ ΣΤΟΥΡΝΑΡΑΣ ΑΘΑΝΑΣΙΟΣ ΣΚΟΡΔΑΣ 
-♦- 

Αριθμ. οικ. 4273/Α321 (3) 

Νέα προθεσμία υποβολής αιτήσεων για τη χορήγηση 
στεγαστικής συνδρομής για επισκευή κτισμάτων που 
επλήγησαν από την πυρκαγιά της 1ης Αυγούστου 
2009 σε περιοχές του Τ.Δ. Ισθμιων του Δήμου Λου¬ 
τρακιού του Ν. Κορινθίας και από την πυρκαγιά στις 
22 Αυγούστου 2010 σε περιοχές του Δήμου Καρύ¬ 
στου του Ν. Εύβοιας. 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις της από 28.7.78 Πράξεως Νομοθετικού 
Περιεχομένου του Προέδρου της Δημοκρατίας «περί 
αποκαταστάσεως ζημιών εκ σεισμών 1978 εις περιοχή 
Βορ. Ελλάδος κλπ. και ρυθμίσεως ετέρων τινών συνα¬ 
φών θεμάτων» που κυρώθηκε με το Νόμο 867/79 (Φ.Ε.Κ. 
24/Α/7.2.79) και ειδικότερα τις διατάξεις του άρθρου 2, 
παρ.2 και του άρθρου 5, παρ.4 της Πράξεως. 

2. Τις διατάξεις των άρθρων 1 και 2 της από 26.3.81 
Πράξης Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σει¬ 
σμών 1981 και ρυθμίσεως ετέρων συναφών θεμάτων» 
που κυρώθηκε με το άρθρο πρώτο του Ν. 1190/81 (Φ.Ε.Κ. 
203/Α/30.7.81). 


3. Τις διατάξεις του άρθρου πέμπτου του Ν. 1190/81 
(Φ.Ε.Κ. 203/Α/30.7.81) όπως τροποποιήθηκε και συμπλη¬ 
ρώθηκε με το άρθρο 1, παρ. 42 και 43 του Ν. 2412/96 
(Φ.Ε.Κ. 123/Α/17.06.96) «Μεταφορά αρμοδιοτήτων από το 
Υπουργικό Συμβούλιο σε άλλα Κυβερνητικά όργανα και 
άλλες διατάξεις». 

4. Το άρθρο 10 του Ν. 2576/98 (ΦΕΚ 25/Α/09.02.98) «Βελ¬ 
τίωση των διαδικασιών για την ανάθεση της κατασκευής 
των δημοσίων έργων και άλλες διατάξεις». 

5. Τις με αριθμ. πρωτ. οικ/3828/ΤΣΕΠ 31.1/08.11.95 
(ΦΕΚ 954/Β/20.11.95) και ΔΟ/114/1/Φ.1331/27.09.2002 (ΦΕΚ 
1283/Β/02.10.02) αποφάσεις του Υφυπουργού ΠΕ.ΧΩ.Δ.Ε 
σχετικά με την αναδιοργάνωση της Υ.Α.Σ. 

6. Την παρ. 5 της με αρ. πρωτ. οικ/4767/Α312/21.09.2005 
(ΦΕΚ 1403/Β/11.10.05) απόφασης Υπουργού ΠΕ.ΧΩ.Δ.Ε. 
και την με αρ. πρωτ. οικ/7235/Α311/16.9.2008 (ΦΕΚ 
1997/Β/26.9.2008) απόφαση του Υπουργού ΠΕ.ΧΩ.Δ.Ε. 
σχετικά με την αναδιοργάνωση της Υ.Α.Σ. 

7. Τ ις διατάξεις της παρ. 2 του άρθρου 1 του Ν. 1283/82 
(ΦΕΚ 114/Α/17-9-82) «Για τις προθεσμίες υποβολής αιτή¬ 
σεων δανειοδότησης των σεισμοπλήκτων και τη ρύθμι¬ 
ση άλλων θεμάτων». 

8. Την με αρ. πρωτ. οικ/1061/Α345/05.02.2002 (ΦΕΚ 163/ 
Β/14.02.2002) (Ορθή επανάληψη 27.2.2002) απόφαση Υφυ¬ 
πουργού ΠΕ.ΧΩ.Δ.Ε. «Προθεσμία υποβολής ενστάσεων 
κατά Πράξεων των Τομέων και Γ ραφείων Αποκατάστα¬ 
σης Σεισμοπαθών-Πλημμυροπαθών κλπ και αιτήσεων 
για επανεξέταση κτιρίων». 

9. Το Π.Δ 69/1988 (ΦΕΚ 28/Α/16.2.88) «Οργανισμός Γε¬ 
νικής Γραμματείας Δημοσίων Έργων», όπως τροποποι¬ 
ήθηκε με το Π.Δ. 167/92 (ΦΕΚ 78/Α/18.5.1992) και ισχύει 
σήμερα. 

10. Την Δ16α/04/773/29.11.90 (ΦΕΚ 746/Β/30.11.90) κοινή 
απόφαση Υπουργού Προεδρίας Κυβερνήσεως και Αν. 
Υπουργού ΠΕ.ΧΩ.Δ.Ε., "Εξαίρεση διοικητικών πράξεων 
ή εγγράφων από τον κανόνα των τριών υπογραφών". 

11. Το άρθρο 1 του Π.Δ. 85/2012 (Φ.Ε.Κ. 141/Β/21.6.2012) 
«Ίδρυση και μετονομασία Υπουργείων, μεταφορά και κα¬ 
τάργηση υπηρεσιών» όπως τροποποιήθηκε με το άρθρο 
1 του Π.Δ. 118/2013 (Φ.Ε.Κ. 152/Α725.06.13). 

12. Το Π.Δ. 119/2013 (Φ.Ε.Κ. 153/Α725.06.2013) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

13. Την με αρ. ΔΟ/Ο/83/2/Φ.3070/23.8.2013 (Φ.Ε.Κ. 1839/ 
Β/29.7.2013) απόφαση του Υπουργού Υποδομών, Μετα¬ 
φορών και Δικτύων «Μεταβίβαση Δικαιώματος υπογρα¬ 
φής «Με εντολή Υπουργού» στο Γ ενικό Γ ραμματέα και 
στους Προϊσταμένους των Γενικών Διευθύνσεων, των 
Διευθύνσεων και των Τ μημάτων της Γ ενικής Γ ραμμα- 
τείας ΔημοσίωνΈργων του Υπουργείου Υποδομών, Με¬ 
ταφορών και Δικτύων». 

14. Την με αρ. πρωτ. 4282/Α32/3.11.2010 (Φ.Ε.Κ. 1778/Β/ 
12.11.2010) κοινή απόφαση του Υπουργού Οικονομικών 
και των Υφυπουργών Εσωτερικών Αποκέντρωσης και 
Ηλεκτρονικής Διακυβέρνησης, Οικονομίας Ανταγωνι¬ 
στικότητας και Ναυτιλίας, Υποδομών Μεταφορών και 
Δικτύων με θέμα «Οριοθέτηση περιοχών και πιστωτικές 
διευκολύνσεις για την αποκατάσταση των ζημιών σε 
κτίρια από την πυρκαγιά της 1ης Αυγούστου 2009 σε 
περιοχές του Τ.Δ. Ισθμιων του Δήμου Λουτρακιού του 
Νομού Κορινθίας». 

15. Την με αρ. πρωτ. οικ7050/Α321/8.12.2010 (Φ.Ε.Κ. 
1962/Β/20.12.2010) απόφαση του Υφυπουργού Υποδο- 

μών, Μεταφορών και Δικτύων με θέμα «Προθεσμίες 
και διαδικασία χορήγησης στεγαστικής συνδρομής 
για ανακατασκευή, αυτοστέγαση και επισκευή κτιρίων 
πληγέντων από την πυρκαγιά 1ης Αυγούστου 2009 σε 
περιοχές του Τ.Δ. Ισθμιων του Δήμου Λουτρακιού του 
Νομού Κορινθίας». 

16. Την με αρ. πρωτ. 5328/ΠΕ/Α32/12.1.2011 (Φ.Ε.Κ. 115/ 
Β/8.2.2011) κοινή απόφαση του Υπουργού Οικονομικών 
και των Υφυπουργών Εσωτερικών Αποκέντρωσης και 
Ηλεκτρονικής Διακυβέρνησης, Οικονομίας Ανταγωνι¬ 
στικότητας και Ναυτιλίας, Υποδομών Μεταφορών και 
Δικτύων με θέμα «Οριοθέτηση περιοχών και πιστωτικές 
διευκολύνσεις για την αποκατάσταση των ζημιών σε 
κτίρια από την πυρκαγιά στις 22 Αυγούστου 2010 σε 
περιοχές του Δήμου Καρύστου του Ν. Εύβοιας». 

17. Την με αρ. πρωτ. οικ2464/Α321/6.5.2011 (Φ.Ε.Κ. 1149/ 
Β/7.6.2011) απόφαση του Υφυπουργού Υποδομών, Μετα¬ 
φορών και Δικτύων με θέμα «Προθεσμίες και διαδικασία 
χορήγησης στεγαστικής συνδρομής για ανακατασκευή, 
αυτοστέγαση και επισκευή κτιρίων πληγέντων από την 
πυρκαγιά στις 22 Αυγούστου 2010 σε περιοχές του Δή¬ 
μου Καρύστου της Περιφερειακής Ενότητας Εύβοιας». 

18. Την με αρ. πρωτ. οικ 6772/Β9β/19.1.2011 (Φ.Ε.Κ. 3201/ 
Β/30.12.2011) απόφαση του Υφυπουργού Υποδομών, Με¬ 
ταφορών και Δικτύων με θέμα «Τιμολόγιο υπολογισμού 
της δαπάνης των εργασιών επισκευής για την αποκα¬ 
τάσταση των ζημιών σε κτίρια που έχουν πληγεί από 
φυσικές καταστροφές (σεισμό, πυρκαγιά, πλημμύρα, 
κατολίσθηση) και της αντίστοιχης Στεγαστικής Συν¬ 
δρομής». 

19. Την με αρ. πρωτ. οικ.5054/Β11/3.12.2012 (Φ.Ε.Κ. 3516/ 
Β/31.12.2012) απόφαση του Αναπληρωτή Υπουργού Ανά¬ 
πτυξης Ανταγωνιστικότητας Υποδομών Μεταφορών και 
Δικτύων με θέμα «Καθορισμός ελάχιστων υποχρεωτικών 
απαιτήσεων για την κατάθεση φακέλων επισκευής κτι¬ 
ρίων που έχουν υποστεί βλάβεςς α) από την πυρκαγιά 
της 1ης Αυγούστου 2009 σε περιοχές του Τ.Δ. Ίσθμιων 
του Δήμου Λουτρακιού του Νομού Κορινθίας και β) από 
την πυρκαγιά στις 22 Αυγούστου 2010 σε περιοχές του 
Δήμου Καρύστου του Ν. Εύβοιας». 

και 

• Επειδή καθυστέρησε η έκδοση της Υπουργικής από¬ 
φασης καθορισμού ελάχιστων υποχρεωτικών απαιτήσε¬ 
ων για τη σύνταξη μελετών επισκευής και κατά συνέπεια 
δεν ήταν δυνατή η εμπρόθεσμη κατάθεση φακέλων επι¬ 
σκευής κτισμάτων για τα οποία είχε εκδοθεί πόρισμα 
χαρακτηρισμού. 

• Επειδή λόγω της καθυστέρησης της εν λόγω υπουρ¬ 
γικής απόφασης, με την οποία καθορίζονται στοιχεία 
που αφορούν στη σύνταξη μελέτης επισκευής, οι φάκε¬ 
λοι για έκδοση άδειας επισκευής, που έχουν κατατεθεί 
μέχρι σήμερα, είναι ελλιπείς, αποφασίζουμε: 

Τη χορήγηση προθεσμίας ενός (1) έτους από τη δη¬ 
μοσίευση της παρούσας στην Εφημερίδα της Κυβερ- 
νήσεως, για την υποβολή αίτησης: 

α) για έκδοση άδειας επισκευής κτιρίου, για το οποίο 
είχε εκδοθεί πόρισμα χαρακτηρισμού του ως επισκευά- 
σιμο μέχρι την 31η Δεκεμβρίου 2012, ημερομηνία δημο¬ 
σίευσης σε Φ.Ε.Κ. της με αρ. πρωτ. οικ.5054/Β11/3.12.2012 
(Φ.Ε.Κ. 3516/Β/31.12.2012) υπουργικής απόφασης. 

β) για τη συμπλήρωση δικαιολογητικών φακέλου με¬ 
λέτης για έκδοση άδειας επισκευής κτιρίου που έχει 
κατατεθεί εμπρόθεσμα σύμφωνα με τις κοινές Υπουργι¬ 


κές αποφάσεις καθορισμού πιστωτικών διευκολύνσεων 
και τις Υπουργικές αποφάσεις καθορισμού προθεσμιών 
και διαδικασίας χορήγησης Στεγαστικής Συνδρομής. 

Η προθεσμία αυτή χορηγείται για την αποκατάσταση 
των κτισμάτων που έχουν πληγεί από το την πυρκαγιά 
της 1ης Αυγούστου 2009 σε περιοχές του Τ.Δ. Ισθμιων 
του Δήμου Λουτρακιού του Νομού Κορινθίας και την 
πυρκαγιά στις 22 Αυγούστου 2010 σε περιοχές του Δή¬ 
μου Καρύστου του Ν. Εύβοιας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 2013 

Ο ΥΠΟΥΡΓΟΣ 

ΜΙΧΑΗΛ ΧΡΥΣΟΧΟΪΔΗΣ 
-♦- 

Αριθμ. οικ. 6237 (4) 

Καθορισμός τοπικής αρμοδιότητας και έδρας των Πε¬ 
ριφερειακών Γραφείων Ασύλου Αττικής, Ν.Έβρου, Β. 

Έβρου και Λέσβου. 

Ο ΥΠΟΥΡΓΟΣ 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη τις διατάξεις: 

1. Των άρθρων 41, 54 και 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98), όπως ισχύουν. 

2. Του ν. 1481/1984 (ΦΕΚ Α' 152) «Οργανισμός του 
Υπουργείου Δημόσιας Τάξης», όπως ισχύουν. 

3. Του ν. 2800/2000 «Αναδιάρθρωση Υπηρεσιών Υπουρ¬ 
γείου Δημόσιας Τάξης, σύσταση Αρχηγείου Ελληνικής 
Αστυνομίας και άλλες διατάξεις» (ΦΕΚ Α' 41), όπως 
ισχύουν. 

4. Του ν. 3861/2010 (ΦΕΚ Α' 112) «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο Διαδίκτυο "Πρόγραμμα Διαύγεια" και άλλες 
διατάξεις». 

5. Της παρ. 3 του άρθρου 1 του ν. 3907/2011 ΦΕΚ Α' 
7) «Ίδρυση Υπηρεσίας Ασύλου και Υπηρεσίας Πρώτης 
Υποδοχής, προσαρμογή της ελληνικής νομοθεσίας προς 
τις διατάξεις της Οδηγίας 2008/115/ΕΚ 'σχετικά με τους 
κοινούς κανόνες και διαδικασίες στα κράτη - μέλη για 
την επιστροφή των παρανόμως διαμενόντων υπηκόων 
τρίτων χωρών * 1 2 3 4 5 6 7 8 9 10 και λοιπές διατάξεις», όπως ισχύουν. 

6. Της παρ. 7 του άρθρου 4 του ν. 4084/2012 (ΦΕΚ Α' 
190). 

7. Του π.δ. 14/2001 (ΦΕΚ Α' 12) «Οργάνωση Υπηρεσιών 
Ελληνικής Αστυνομίας», όπως ισχύουν. 

8. Του π.δ. 184/2009 «Σύσταση του Υπουργείου Προ¬ 
στασίας του Πολίτη και καθορισμός των αρμοδιοτήτων 
του» (ΦΕΚ Α' 213), όπως ισχύουν. 

9. Του π.δ. 85/2012 «Ίδρυση και μετονομασία Υπουργεί¬ 
ων, μεταφορά και κατάργηση υπηρεσιών» (ΦΕΚ Α' 141). 

10. Των παρ. 1, 3 και 4 του άρθρου 14 του π.δ. 104/2012 
(ΦΕΚ Α' 172) «Οργάνωση και λειτουργία Υπηρεσίας Ασύ¬ 
λου στο Υπουργείο Δημόσιας Τάξης και Προστασίας 
του Πολίτη», όπως αναριθμήθηκε και τροποποιήθηκε 
με τις παραγράφους 10 και 11 του άρθρου 2 του π.δ. 
133/2013 (ΦΕΚ Α' 198). 

11. Του π.δ. 119/2013 (ΦΕΚ Α' 153) «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών». 

12. Την με αριθμ. 8013/1/13-ιβ'/7-9-11 (Β' 2027) Απόφαση 
του Υπουργού Προστασίας του Πολίτη «Εναρξη λει¬ 
τουργίας Κεντρικής Υπηρεσίας Ασύλου στο Υπουργείο 
Προστασίας του Πολίτη». 

13. Την με αριθμ. πρωτ. οικ. 3378/6-6-13 (ΦΕΚ Β' 1386) 
Απόφαση του Υπουργού Προστασίας του Πολίτη «Εναρ¬ 
ξη λειτουργίας της Υπηρεσίας Ασύλου και καθορισμός 
τοπικής αρμοδιότητας του Περιφερειακού Γραφείου 
Ασύλου Αττικής». 

14. Την με αριθμ. 4329/9-7-13 (ΦΕΚ Β' 1703) Απόφαση 
της Διευθύντριας της Υπηρεσίας Ασύλου «Εναρξη λει¬ 
τουργίας του Περιφερειακού Γραφείου Ασύλου Ορε- 
στιάδας». 

15. Την με αριθμ. πρωτ. 4813/25-7-13 (ΦΕΚ Β' 1841) Από¬ 
φαση της Διευθύντριας της Υπηρεσίας Ασύλου «Εναρξη 
λειτουργίας του Περιφερειακού Γραφείου Ασύλου Αλε¬ 
ξανδρούπολης». 

16. Το γεγονός ότι από την παρούσα δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

1. Στην τοπική αρμοδιότητα του Περιφερειακού Γ ρα¬ 
φείου Ασύλου Ν. Έβρου με έδρα την Αλεξανδρούπολη 
εκτός των περιοχών των Δήμων Αλεξανδρούπολης, Σου- 
φλίου και Σαμοθράκης της Περιφερειακής Ενότητας 
Έβρου που αναφέρονται στο άρθρο 14 παρ. 1 στοιχείο 
γ * 1 του π.δ. 104/2012 (Α' 172), όπως τροποποιήθηκε και 
ισχύει, υπάγονται επιπλέον οι νομοί Ροδόπης και Ξάνθης. 

2. Το Περιφερειακό Γ ραφείο Ασύλου Αττικής με έδρα 
την Αθήνα έχει αρμοδιότητα σε όλη την επικράτεια, 
πλην των περιοχών αρμοδιότητας των Περιφερειακών 
Γ ραφείων Ασύλου Ν.Έβρου, όπως ορίστηκε στην προη¬ 
γούμενη παράγραφο, Β.Έβρου με έδρα το Διδυμότειχο 
και Λέσβου με έδρα τη Μυτιλήνη, όπως οι περιοχές αρ¬ 
μοδιότητας τους ορίζονται στο άρθρο 14 παρ. 1 στοιχείο 
δ' και θ' του π.δ. 104/2012 (Α' 172), όπως τροποποιήθηκε 
και ισχύει. 

3. Η ισχύς της απόφασης αυτής αρχίζει από τη δημο¬ 
σίευση της στην Εφημερίδα της Κυβερνήσεως. 

4. Από τη δημοσίευση της παρούσας παύει, να ισχύει 
η με αριθμ. πρωτ. οικ./4830/25-7-13 απόφαση του Υπουρ¬ 
γού Δημόσιας Τάξης και Προστασίας του Πολίτη (ΦΕΚ 
Β' 1841). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 2013 

Ο ΥΠΟΥΡΓΟΣ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 
-♦- 

Αριθμ. οικ. 5927 (5) 

Ίδρυση αυτοτελών κλιμακίων ασύλου. 

Η ΔΙΕΥΘΥΝΤΡΙΑ ΤΗΣ ΥΠΗΡΕΣΙΑΣ ΑΣΥΛΟΥ 
ΤΟΥ ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ 
ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Α.Έχοντας υπόψη τις διατάξεις: 

1. Των άρθρων 41, 54 και 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που 


κυρώθηκε με το άρθρο πρώτο του π.δ. 63/2005 (Α' 98), 
όπως ισχύουν. 

2. Του ν. 1481/1984 (Α' 152) «Οργανισμός του Υπουργείου 
Δημόσιας Τάξης», όπως ισχύουν. 

3. Του ν. 2800/2000 «Αναδιάρθρωση Υπηρεσιών Υπουρ¬ 
γείου Δημόσιας Τ άξης, σύσταση Αρχηγείου Ελληνικής 
Αστυνομίας και άλλες διατάξεις» (Α' 41), όπως ισχύουν. 

4. Της παρ. 3 του άρθρου 1 του ν. 3907/2011 (Α' 7) 
«Ίδρυση Υπηρεσίας Ασύλου και Υπηρεσίας Πρώτης Υπο¬ 
δοχής, προσαρμογή της ελληνικής νομοθεσίας προς 
τις διατάξεις της Οδηγίας 2008/115/ΕΚ 'σχετικά με τους 
κοινούς κανόνες και διαδικασίες στα κράτη - μέλη για 
την επιστροφή των παρανόμως διαμενόντων υπηκόων 
τρίτων χωρών 1 και λοιπές διατάξεις», όπως ισχύουν. 

5. Του π.δ. 14/2001 (Α' 12) «Οργάνωση Υπηρεσιών Ελ¬ 
ληνικής Αστυνομίας», όπως ισχύουν. 

6. Του π.δ. 184/2009 «Σύσταση του Υπουργείου Προ¬ 
στασίας του Πολίτη και καθορισμός των αρμοδιοτήτων 
του» (Α' 213), όπως ισχύουν. 

7. Του ν. 3861/2010 (Α' 112) «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργά¬ 
νων στο Διαδίκτυο "Πρόγραμμα Διαύγεια" και άλλες 
διατάξεις». 

8. Του π.δ. 85/2012 (Α' 141), «Ίδρυση και μετονομασία 
Υπουργείων, μεταφορά και κατάργηση υπηρεσιών», 
όπως ισχύουν. 

9. Του π.δ. 104/2012 (Α' 172) «Οργάνωση και λειτουργία 
Υπηρεσίας Ασύλου στο Υπουργείο Δημόσιας Τάξης και 
Προστασίας του Πολίτη». 

10. Του π.δ. 119/2013 (Α' 153) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

11. Του εδαφίου 19 της παρ. Β του άρθρου 2 της 
με αριθμ. ΕΜ/1-Β/89/3.9.2012 (Β' 2420), απόφασης του 
Υπουργού Δημόσιας Τάξης και Προστασίας του Πολίτη 
«Μεταβίβαση αρμοδιοτήτων στον Γενικό Γραμματέα 
Πολιτικής Προστασίας, τον Γενικό Διευθυντή Συντονι¬ 
σμού, τους Προϊσταμένους Διευθύνσεων, τον Διευθυντή 
του Κέντρου Επιχειρήσεων Πολιτικής Προστασίας, τους 
Προϊσταμένους Τ μημάτων της Γ ενικής Γ ραμματείας Πο¬ 
λιτικής Προστασίας καθώς και τους Διευθυντές της 
Κεντρικής Υπηρεσίας Ασύλου και της Κεντρικής Υπη¬ 
ρεσίας Πρώτης Υποδοχής». 

Β. Το γεγονός ότι παρίσταται έκτακτη ανάγκη ίδρυσης 
αυτοτελών κλιμακίων ασύλου στον Ειδικό Χώρο Παρα¬ 
μονής Αλλοδαπών (ΕΧΠΑ) Αμυγδαλέζας και στο Τμήμα 
Συνοριακής Φύλαξης (ΤΣΦ) Ιάσμου Κομοτηνής, σύμφωνα 
με το άρθρο 1 παρ. 3 π.δ. 104/2012 (ΑΊ72), προκειμένου να 
διεκπεραιώνονται με ταχύτητα και αποτελεσματικότητα 
οι αιτήσεις διεθνούς προστασίας αλλοδαπών ή ανιθα- 
γενών που διαμένουν στις παραπάνω εγκαταστάσεις, 
αποφασίζουμε: 

1. Την ίδρυση αυτοτελούς κλιμακίου του Περιφερεια¬ 
κού Γ ραφείου Ασύλου Ορεστιάδας, το οποίο θα εδρεύει 
και θα λειτουργεί στο Κέντρο Πρώτης Υποδοχής (ΚΕΠΥ) 
φυλακίου. 

2. Την ίδρυση αυτοτελούς κλιμακίου ασύλου, το οποίο 
θα εδρεύει και θα λειτουργεί στον Ειδικό Χώρο Παρα¬ 
μονής Αλλοδαπών (ΕΧΠΑ) Αμυγδαλέζας. 

3. Την ίδρυση αυτοτελούς κλιμακίου ασύλου το οποίο 
θα εδρεύει και θα λειτουργεί στο Τμήμα Συνοριακής 
Φύλαξης (ΤΣΦ) Ιάσμου Κομοτηνής. 

Αθήνα, 23 Σεπτεμβρίου 2013 

Η Διευθύντρια 
ΜΑΡΙΑ ΣΤΑΥΡΟΠΟΥΛΟΥ 

-♦- 

Αριθμ. οικ. 6247 (6) 

Έναρξη λειτουργίας του Περιφερειακού Γραφείου 

Ασύλου Λέσβου. 

Η ΔΙΕΥΘΥΝΤΡΙΑ ΤΗΣ ΥΠΗΡΕΣΙΑΣ ΑΣΥΛΟΥ 
ΤΟΥ ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ 
ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη τις διατάξεις: 

1. Των άρθρων 41, 54 και 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του κ.δ. 63/2005 (Α' 98), 
όπως ισχύουν. 

2. Του ν. 1481/1984 (Α' 152) «Οργανισμός του Υπουργείου 
Δημόσιας Τάξης», όπως ισχύουν. 

3. Του ν. 2800/2000 «Αναδιάρθρωση Υπηρεσιών Υπουρ¬ 
γείου Δημόσιας Τάξης, σύσταση Αρχηγείου Ελληνικής 
Αστυνομίας και άλλες διατάξεις» (Α' 41), όπως ισχύουν. 

4. Του π.δ. 14/2001 (Α' 12) «Οργάνωση Υπηρεσιών Ελ¬ 
ληνικής Αστυνομίας», όπως ισχύουν. 

5. Του π.δ. 184/2009 «Σύσταση του Υπουργείου Προ¬ 
στασίας του Πολίτη και καθορισμός των αρμοδιοτήτων 
του» (Α' 213), όπως ισχύουν. 

6. Του ν. 3861/2010 (Α' 112) «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργά¬ 
νων στο Διαδίκτυο "Πρόγραμμα Διαύγεια" και άλλες 
διατάξεις». 

7. Του π.δ. 85/2012 «Ίδρυση και μετονομασία Υπουρ¬ 
γείων, μεταφορά και κατάργηση υπηρεσιών» (Α' 141). 

8. Του π.δ. 119/2013 (Α' 153) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών" 
και Υφυπουργών». 

9. Του π.δ. 104/2012 (Α' 172) «Οργάνωση και λειτουργία 
Υπηρεσίας Ασύλου στο Υπουργείο Δημόσιας Τάξης και 
Προστασίας του Πολίτη». 

10. Της παρ. 3 του άρθρου 1 του ν. 3907/2011 (Α' 7) 
«Ιδρυση Υπηρεσίας Ασύλου και Υπηρεσίας Πρώτης Υπο¬ 
δοχής, προσαρμογή της ελληνικής νομοθεσίας προς 
τις διατάξεις της Οδηγίας 2008/115/ΕΚ 'σχετικά με τους 
κοινούς κανόνες και διαδικασίες στα κράτη - μέλη για 
την επιστροφή των παρανόμως διαμενόντων υπηκόων 
τρίτων χωρών * 1 11 * 1 2 3 4 5 6 7 8 9 10 και λοιπές διατάξεις», όπως ισχύουν. 

11. Του εδαφίου 19 της παρ. Β του άρθρου 2 της με 
αριθμ. ΕΜ/1-Β/89/3.9.2012 απόφασης του Υπουργού Δη¬ 
μόσιας Τάξης και Προστασίας του Πολίτη «Μεταβίβαση 
αρμοδιοτήτων στον Γ ενικό Γ ραμματέα Πολιτικής Προ¬ 
στασίας, τον Γ ενικό Διευθυντή Συντονισμού, τους Προ¬ 
ϊσταμένους Διευθύνσεων, τον Διευθυντή του Κέντρου 
Επιχειρήσεων Πολιτικής Προστασίας, τους Προϊστα¬ 
μένους Τ μημάτων της Γ ενικής Γ ραμματείας Πολιτικής 
Προστασίας καθώς και τους Διευθυντές της Κεντρικής 
Υπηρεσίας Ασύλου και της Κεντρικής Υπηρεσίας Πρώ¬ 
της Υποδοχής» (Β' 2420). 

12. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 


Την έναρξη λειτουργίας του Περιφερειακού Γραφείου 
Ασύλου Λέσβου στις 15 Οκτωβρίου 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2013 

Η Διευθύντρια 
ΜΑΡΙΑ ΣΤ ΑΥΡΟΠΟΥΛΟΥ 

-♦- 

Αριθμ. 45556/4607 (7) 

Συγχώνευση Φορέων Διαχείρισης Στερεών Αποβλήτων 

στον Περιφερειακό Σύνδεσμο Φορέων Διαχείρισης 

Στερεών Αποβλήτων (ΦΟΔΣΑ) Περιφέρειας Πελο- 

ποννήσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 

ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του Ν.2503/1997 (ΦΕΚ 107/τ.Α/30-5-1997) 
«Διοίκηση, Οργάνωση, Στελέχωση της Περιφέρειας, ρύθ¬ 
μιση θεμάτων για την Τοπικής Αυτοδιοίκηση και άλλες 
διατάξεις». 

2. Τις διατάξεις του Ν.3852/2010 (ΦΕΚ 87/τ.Α/7-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» και 
ιδίως των άρθρων 1, 3 και 280. 

3. Τις διατάξεις του άρθρου 8 του Π.Δ. 139/2010 (ΦΕΚ 
232/τ.Α/27-12-2010) «Οργανισμός της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου». 

4. Τις διατάξεις του άρθρου 90 της «Κωδικοποίησης 
της Νομοθεσίας για την Κυβέρνηση και τα Κυβερνη¬ 
τικά Όργανα» που κυρώθηκε με το άρθρο πρώτο του 
Π.Δ.63/2005 (ΦΕΚ 98/τ.Α/22-4-2005). 

5. Τις διατάξεις των άρθρων 16 και 17 του Ν.4071/2012 
(ΦΕΚ 85/τ.Α/11 -4-2012) «Ρυθμίσεις για την τοπική ανάπτυ¬ 
ξη, την αυτοδιοίκηση και την αποκεντρωμένη διοίκηση 
Ενσωμάτωση Οδηγίας 2009/50/ΕΚ». 

6. Τις διατάξεις του άρθρου 6 της από 31-12-2012 
Πράξης Νομοθετικού Περιεχομένου (ΦΕΚ 256/τ.Α/31 -12- 
2012) που κυρώθηκε με το άρθρο 1 του Ν.4147/2013 (ΦΕΚ 
98/τ.Α/26-4-2013). 

7. Την αριθμ. 27/2012 (αριθμ. πρωτ. 19140/16-5-2012 - 
ΑΔΑ: Β490Ν-Χ9Δ) εγκύκλιο του Υπουργείου Εσωτερικών 
με θέμα «Διατάξεις για Φορείς Διαχείρισης Στερεών 
Αποβλήτων». 

8. Τις διατάξεις του άρθρου 246 του Ν.3463/2006 (ΦΕΚ 
114/τ.Α/8-6-2006) «Κύρωση του Κώδικα Δήμων και Κοι¬ 
νοτήτων» που αφορούν τη διοίκηση συνδέσμων ΟΤΑ. 

9. Την αριθμ.17851/8-12-1999 (ΦΕΚ 2286/τ.Β/31-12-1999) 
απόφαση Γ ενικού Γ ραμματέα Περιφέρειας Πελοποννή¬ 
σου που αφορά «Σύσταση Συνδέσμου Δήμων Νομού Κο¬ 
ρινθίας για τη διαχείριση των αστικών απορριμμάτων» 
όπως τροποποιήθηκε με την αριθμ. 15700/2002 (ΦΕΚ 
1305/τ.Β/9-10-2002) όμοια απόφασή του. 

10. Την αριθμ. 2590/3-4-2001 (ΦΕΚ 495/τ.Β/30-4-2001) 
απόφαση Γενικού Γραμματέα Περιφέρειας Πελοπον¬ 
νήσου που αφορά «Σύσταση Ενιαίου Συνδέσμου Δια¬ 
χείρισης Απορριμμάτων και Υδάτινων Πόρων Δήμων 
και Κοινοτήτων Ν.Αργολίδας», όπως τροποποιήθηκε με 
την αριθμ. 13357/28-4-2010 (ΦΕΚ 657/τ.Β/17-5-2010) όμοια 
απόφαση. 

11. Την αριθμ. 12732/31-7-2001 (ΦΕΚ 1246/τ.Β/26-9-2001) 
απόφαση Γενικού Γραμματέα Περιφέρειας Πελοπόννη¬ 
σου που αφορά «Σύσταση Διαδημοτικής Επιχείρησης 
Καθαριότητας και Προστασίας Περιβάλλοντος μεταξύ 
των Δήμων Σικυωνίων και Βέλου Ν. Κορινθίας». 

12. Την αριθμ. 13304/20-8-2002 (ΦΕΚ 1146/τ.Β/3-9-2002) 
απόφαση Γ ενικού Γ ραμματέα Περιφέρειας Πελοποννή- 
σου που αφορά «Σύσταση Συνδέσμου Διαχ/σης Στερεών 
Αποβλήτων Δήμων Ξυλ/στρου, Ευρωστίνης και Φενεού». 

13. Την αριθμ. 16056/16-11-2005 (ΦΕΚ 166Ο/τ.Β/29.11.2005) 
απόφαση Γενικής Γραμματέα Περιφέρειας Πελοπον- 
νήσου που αφορά «Σύσταση Ενιαίου Φορέα Διαχείρι¬ 
σης Στερεών Αποβλήτων με την επωνυμία: «Σύνδεσμος 
Διαχείρισης Στερεών Αποβλήτων Νομού Λακωνίας»», 
όπως τροποποιήθηκε με τις αριθμ. 7366/28-7-2008 (ΦΕΚ 
1607/τ.Β/12-8-2008) και 5590/18-6-2009 (ΦΕΚ 1449/τ.Β/ 
20-7-2009) όμοιες αποφάσεις. 

14. Την αριθμ. 18280/7-11-2005 (ΦΕΚ 9/τ.Β/10-1-2006) 
απόφαση Γ ενικής Γ ραμματέα Περιφέρειας Πελοποννή- 
σου που αφορά «Σύσταση Ενιαίου Συνδέσμου Διαχείρι¬ 
σης Στερεών Αποβλήτων Νομού Μεσσηνίας». 

15. Την αριθμ. 973/15-2-2006 (ΦΕΚ 271/τ.Β/3-3-2006) 
απόφαση Γ ενικής Γ ραμματέα Περιφέρειας Πελοποννή- 
σου που αφορά «Σύσταση Ενιαίου Φορέα Διαχείρισης 
Στερεών Αποβλήτων με την επωνυμία: «Ενιαίος Σύν¬ 
δεσμος Διαχείρισης Στερεών Αποβλήτων Νομού Αρ¬ 
καδίας »». 

16. Την αριθμ. 2555/28-5-2012 (ΦΕΚ 1810/τ.Β/8-6-2012) 
απόφασή μας που αφορά «Σύσταση Περιφερειακού 
Συνδέσμου Φορέων Διαχείρισης Στερεών Αποβλήτων 
(ΦΟΔΣΑ) Περιφέρειας Πελοποννήσου». 

17. Την από 4-12-2012'Εκθεση των Ορκωτών Ελεγκτών 
Λογιστών αναφορικά με την αποτίμηση των περιουσι¬ 
ακών στοιχείων του Ενιαίου Συνδέσμου Διαχείρισης 
Στερεών Αποβλήτων Νομού Μεσσηνίας. 

18. Την από 15-1-2013 Έκθεση του Ορκωτού Ελεγκτή 
Λογιστή αναφορικά με την αποτίμηση των περιουσιακών 
στοιχείων της Διαδημοτικής Επιχείρησης Καθαριότητας 
και Προστασίας Περιβάλλοντος Δήμων Σικυωνίων και 
Βέλου. 

19. Την από 22-4-2013Έκθεση των Ορκωτών Ελεγκτών 
Λογιστών αναφορικά με την αποτίμηση των περιου¬ 
σιακών στοιχείων του Συνδέσμου Διαχ/σης Στερεών 
Αποβλήτων Δήμων Ξυλ/στρου, Ευρωστίνης και Φενεού. 

20. Την από τον Ιούλιο 2013 Έκθεση των Ορκωτών 
Ελεγκτών Λογιστών αναφορικά με την αποτίμηση των 
περιουσιακών στοιχείων του Ενιαίου Συνδέσμου Διαχεί¬ 
ρισης Στερεών Αποβλήτων Νομού Αρκαδίας. 

21. Την από τον Ιούλιο 2013 Έκθεση των Ορκωτών 
Ελεγκτών Λογιστών αναφορικά με την αποτίμηση των 
περιουσιακών στοιχείων του Φορέα Διαχείρισης Στε¬ 
ρεών Αποβλήτων Νομού Αργολίδας. 

22. Την από 20-8-2013Έκθεση των Ορκωτών Ελεγκτών 
Λογιστών αναφορικά με την αποτίμηση των περιουσια¬ 
κών στοιχείων του Συνδέσμου Δήμων Νομού Κορινθίας 
για τη διαχείριση των αστικών απορριμμάτων. 

23. Την από 28-6-2013Έκθεση του Ορκωτού Ελεγκτού 
Λογιστή αναφορικά με την αποτίμηση των περιουσια¬ 
κών στοιχείων του Συνδέσμου Διαχείρισης Στερεών 
Αποβλήτων Νομού Λακωνίας, αποφασίζουμε: 


1. Διαπιστώνουμε τη συγχώνευση των κάτωθι φορέων: 

α) Συνδέσμου Δήμων Νομού Κορινθίας για τη διαχεί¬ 
ριση των αστικών απορριμμάτων. 

β) Φορέα Διαχείρισης Στερεών Αποβλήτων Νομού 
Αργολίδας. 

γ) Διαδημοτικής Επιχείρησης Καθαριότητας και Προ¬ 
στασίας Περιβάλλοντος Μεταξύ των Δήμων Σικυωνίων 
και Βέλου Ν. Κορινθίας. 

δ) Συνδέσμου Διαχ/σης Στερεών Αποβλήτων Δήμων 
Ξυλ/στρου, Ευρωστίνης και Φενεού. 

ε) Συνδέσμου Διαχείρισης Στερεών Αποβλήτων Νομού 
Λακωνίας. 

στ) Ενιαίου Συνδέσμου Διαχείρισης Στερεών Αποβλή¬ 
των Νομού Μεσσηνίας. 

ζ) Ενιαίου Συνδέσμου Διαχείρισης Στερεών Αποβλή¬ 
των Νομού Αρκαδίας. 

στο Νομικό Πρόσωπο Δημοσίου Δικαίου με την επω¬ 
νυμία «Περιφερειακός Σύνδεσμος Φορέων Διαχείρισης 
Στερεών Αποβλήτων (ΦΟΔΣΑ) Περιφέρειας Πελοπον¬ 
νήσου». 

2. Ο Περιφερειακός Σύνδεσμος Φορέων Διαχείρισης 
Στερεών Αποβλήτων (ΦΟΔΣΑ) Περιφέρειας Πελοπον¬ 
νήσου καθίσταται καθολικός διάδοχος σε όλη την κι¬ 
νητή και ακίνητη περιουσία των ανωτέρω φορέων και 
υπεισέρχεται αυτοδικαίως σε όλα τα δικαιώματα και 
υποχρεώσεις αυτών, συμπεριλαμβανομένων και όσων 
προκύπτουν από συμβάσεις έργου. Οι εκκρεμείς δίκες 
συνεχίζονται από τον Περιφερειακό Σύνδεσμο, χωρίς να 
διακόπτονται και χωρίς να απαιτείται ειδική διαδικαστι¬ 
κή πράξη συνέχισης για καθεμία από αυτές. 

3. Το μόνιμο προσωπικό, καθώς και εκείνο με σχέση 
εργασίας ιδιωτικού δικαίου αορίστου χρόνου που υπη¬ 
ρετεί στους παραπάνω φορείς που συγχωνεύονται, συ¬ 
μπεριλαμβανομένων των δικηγόρων με σχέση έμμισθης 
εντολής και του προσωπικού των δήμων που ασκούν 
αρμοδιότητες ΦΟΔΣΑ και απασχολείται στις οικείες 
υπηρεσίες, καθίσταται, αυτοδικαίως, από το χρόνο δη¬ 
μοσίευσης της παρούσας απόφασης περί συγχώνευσης, 
με την ίδια σχέση εργασίας, προσωπικό του Περιφερει¬ 
ακού Συνδέσμου Φορέων Διαχείρισης Στερεών Αποβλή¬ 
των (ΦΟΔΣΑ) Περιφέρειας Πελοποννήσου. Συμβάσεις 
εργασίας ιδιωτικού δικαίου ορισμένου χρόνου που βρί¬ 
σκονται σε ισχύ, συνεχίζονται από τον Περιφερειακό 
Σύνδεσμο μέχρι τη λήξη τους. Το ανωτέρω προσωπικό 
εξακολουθεί να διέπεται από το ασφαλιστικό και συ- 
νταξιοδοτικό καθεστώς στο οποίο υπαγόταν πριν την 
κατάταξή του στον Περιφερειακό Σύνδεσμο. 

4. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού Περιφερειακού 
Συνδέσμου Φορέων Διαχείρισης Στερεών Αποβλήτων 
(ΦΟΔΣΑ) Περιφέρειας Πελοποννήσου η οποία όμως την 
παρούσα χρονική στιγμή δεν μπορεί να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 2 Οκτωβρίου 2013 

Ο Γ ενικός Γ ραμματέας 
Αποκεντρωμένης Διοίκησης 

ΕΜΜΑΝΟΥΗΛ ΑΓΓΕΛΑΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίοή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήί1ρ://νννννν.β1.9Γ - β-ιπαΜ: ννβόπΐ3δίβΓ.6ί@β1.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 












































































